पहली पारी में मेजबान टीम के तेज गेंदबाज स्टुअर्ट ब्रॉड ने भारत को पहला झटका दिया, उन्होंने लोकेश राहुल को एलबीडब्ल्यू आउट कर अपनी टीम को पहली सफलता दिलाई। भारत के दूसरे ओपनर बल्लेबाज शिखर धवन का बल्ला चौथे टेस्ट मैच की पहली पारी में नहीं चला। उन्हें तेज गेंदबाज स्टुअर्ट ब्रॉड ने 23 रन के स्कोर पर जोस बटलर के हाथों कैच आउट करवा दिया। सैम कुर्रन ने भारत को सबसे बड़ा झटका दिया। उन्होंने कप्तान विराट को 46 रन के स्कोर पर एलिएस्टर कुक के हाथों कैच करवाकर पवेलियन का रास्ता दिखा दिया। मध्यक्रम के बल्लेबाज रहाणे ने पहली पारी में निराश किया और महज 11 रन के स्कोर पर बेन स्टोक्स की गेंद पर LBW आउट हो गए।